Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 62/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„Côtes de Provence“

PDO-FR-A0392-AM03

Datum obvestila: 22. november 2019

OPIS ODOBRENIH SPREMEMB IN RAZLOGI ZANJE

1. Označevanje

Specifikacija proizvoda ZOP „Côtes de Provence“ je bila dopolnjena z uvedbo novega dopolnilnega geografskega imena „Notre-Dame des Anges“ za proizvodnjo mirnih rdečih vin in vin rosé.

Ta sprememba vpliva na naslednje točke specifikacije proizvoda:

— Poglavje I. II – Dopolnilna geografska imena;

— Poglavje I. III – Barva in vrsta proizvoda pri dopolnilnem geografskem imenu;

— Poglavje I. IV – Območja, na katerih se izvajajo različni proizvodni postopki;

— Poglavje I. IV – Območja, na katerih se izvajajo različni proizvodni postopki. 2°) Razmejeno območje parcel –f);

— Poglavje I. IV – Območja, na katerih se izvajajo različni proizvodni postopki. – 3°) območje v neposredni bližini;

— Poglavje I. V – Trsni izbor –1° – Trsni izbor in 2° Pravila o deležu;

— Poglavje I. VI – Obdelovanje vinograda;

— Poglavje I. VII – trgatev, prevoz in zrelost grozdja: dodajanje sladkorja in najmanjši volumenski delež naravnega alkohola pri dopolnilnem geografskem imenu „Notre-Dame des Anges“

— Poglavje I. VIII – Donos, godnost dreves za proizvodnjo;

— Poglavje I. IX – Predelava, obdelava vina – dodana so pravila o zvrščanju, enoloških postopkih in fizični obdelavi ter analitični standardi, pogoji zorenja, datumi dajanja na trg za dopolnilno geografsko ime „Notre-Dame des Anges“;

— Poglavje I. X – Povezava z geografskim območjem –3°) vzročne medsebojne povezave;

— Poglavje I. XII – pravila o predstavitvi in označevanju;

— Poglavje III – Glavne točke, ki jih je treba preverjati, in metodologija ocenjevanja – pri preverjanju časa zorenja je dodano dopolnilno geografsko ime „Notre-Dame des Anges“ .

Enotni dokument je spremenjen v točki „dodatni pogoji“, označevanje, dodatna geografska imena.

2. Proizvodni pogoji – spremembe specifikacije proizvoda, ki ne vplivajo na Enotni Dokument

— Poglavje I. IV – Območja, na katerih se izvajajo različni proizvodni postopki. 1°) geografsko območje b) c) e) – Črtanje časa zorenja za vina rosé z dopolnilnimi geografskimi imeni „Sainte-Victoire“, „Fréjus“ in „Pierrefeu“ (razen za dopolnilno geografsko ime „La Londe“, pri katerem zorenje vin rosé ni predvideno).

— Poglavje I. IV – Območja, na katerih se izvajajo različni proizvodni postopki. 2°) Razmejeno območje parcel – Uvedba datuma, ko je nacionalni odbor odobril spremembo razmejenega območja parcel, 15. november 2018. Namen te spremembe je dodati datum, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za proizvodnjo zadevne kontrolirane označbe porekla.

— Poglavje I. V – Trsni izbor –1° – Trsni izbor – Dodatek navedbe kontrolirane označbe porekla „Côtes de Provence“ v razpredelnico pravil za trsni izbor dopolnilnih geografskih imen, s katerim se opozori, da specifični trsni izbor za dopolnilna geografska imena sovpada s trsnim izborom za kontrolirane označbe porekla „Côtes de Provence“.

— Poglavje I. V Trsni izbor – 2° – Pravila o deležih na kmetijskem gospodarstvu – Sprememba besedila o oceni skladnosti trsnega izbora po barvi vina na vseh parcelah, na katerih se prideluje vino s to označbo.

— Poglavje I. VI – Obdelovanje vinograda, 3° Namakanje – Namakanje je dovoljeno, gre za poenostavitev in uskladitev z zakonikom o kmetijstvu in morskem ribištvu (nacionalna zakonodaja).

— Poglavje I. VII – Trgatev, prevoz in zrelost grozdja – Dodatek navedbe kontrolirana označba porekla „Côtes de Provence“ v razpredelnico o vsebnosti sladkorja in najmanjšega volumenskega deleža naravnega alkohola za dopolnilna geografska imena.

— Poglavje I. VIII 1° Donos – Dodana je obveznost upoštevanja razlike v višini 5 hl/ha med donosom vina s kontrolirano označbo porekla in vina z dopolnilnimi geografskimi imeni.

— Poglavje I. VIII 2° Največji donos – Sprememba največjega donosa za dopolnilna geografska imena „Sainte-Victoire“, „Fréjus“, „La Londe“, „Pierrefeu“ et „Notre-Dame des Anges“ s 50 na 55 hektolitrov na hektar, da bi dopolnilnim geografskim imenom omogočili povečanje letnega donosa do 5 hl/ha in hkrati ohranili razliko vsaj 5 hl/ha v donosu med vini z dopolnilnimi geografskimi imeni in vini s kontrolirano označbo porekla brez njih.

— Poglavje I, IX – Predelava, obdelava vina 1°) a) Zvrščanje sort – Dodana so pravila o zvrščanju za dopolnilno geografsko ime „Notre-Dame des Anges“.

— Poglavje I, IX – Predelava, obdelava vina 1°) b) Analitski standardi – Dodatek navedbe kontrolirana označba porekla „Côtes de Provence“ v razpredelnico o analitskih standardih za dopolnilna geografska imena.

— Poglavje I, IX – Predelava, obdelava vina 2°) Določbe po vrsti proizvoda – Črtanje minimalnih časov zorenja za vina rosé z dopolnilnimi geografskimi imeni.

— Poglavje I, IX – Predelava, obdelava vina 5°) Določbe o pretoku proizvodov in dajanju na trg za potrošnika – Sprememba posebnih datumov za dajanje na trg za vina rosé z dopolnilnimi geografskimi imeni zaradi upoštevanja splošnih datumov iz zakonika o kmetijstvu in morskem ribištvu. Ta sprememba temelji na črtanju časa zorenja.

— Poglavje I, IX – Predelava, obdelava vina 5°) Določbe o pretoku proizvodov in dajanju na trg za potrošnika – Črtanje datumov dajanja vina v promet med odobrenimi skladišči.

— Poglavje I. X – Povezava z geografskim območjem 3°) vzročne medsebojne povezave – Dodatek minimalnega časa zorenja rdečih vin z dopolnilnimi geografskimi imeni.

— Poglavje I. XI. – Prehodni ukrepi 2°) Trsni izbor in 4°) pogoji skladiščenja – Črtanje nekaterih zastarelih prehodnih ukrepov (zapadli roki).

— Poglavje II – Obveznosti poročanja – Poenostavitev postopkov predložitve izjave o namembnosti parcel in predhodne izjave o pakiranju.

3. Redakcijske spremembe specifikacije proizvoda, ki ne vplivajo na Enotni Dokument

— „Dopolnilno geografsko ime“: v celotni specifikaciji proizvoda se zaradi redakcijske uskladitve z zakonodajno terminologijo pred označbo „geografsko ime“ doda beseda „dopolnilno“.

— Poglavje I IV – Območja, na katerih se izvajajo različni proizvodni postopki – Dodatek referenčnega leta uradnega geografskega kodeksa, uporabljenega za določanje občin, tj. leto 2018 za vsako navedeno geografsko območje (ZOP Côtes de Provence, dopolnilno geografsko ime).

— Poglavje III. II Podatki o nadzornem organu – Sprememba naslova nacionalnega inštituta za poreklo in kakovost (INAO).

ENOTNI DOKUMENT

1. Ime proizvoda

Côtes de Provence

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Mirna vina rosé

Vina imajo najmanj 11-odstotni volumenski delež naravnega alkohola.

Vina po vrenju vsebujejo največ 4 g/l fermentirnih sladkorjev (glukoze + fruktoze).

Druga analitična merila sledijo predpisom Skupnosti.

Vina rosé so bledo rožnate barve. So zelo izrazit proizvod in imajo lahko, glede na poreklo, sadno (belo sadje, agrumi, eksotično sadje, rdeče jagodičje ...) ali cvetlično paleto arom, ki se povezuje z mineralnimi in empirevmatskimi notami ter je podprta z uravnoteženo strukturo med okroglostjo in živahnostjo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Mirna rdeča vina

Vina imajo najmanj 11-odstotni volumenski delež naravnega alkohola.

Ob polnjenju je najvišja vsebnost jabolčne kisline 0,4 g/l.

Vsebnost fermentirnih sladkorjev pri rdečem vinu po vrenju je manjša ali enaka:

— rdeča vina z naravnim volumskim deležem alkohola, manjšim ali enakim 14 %: 3 g/l

— ordeča vina z naravnim volumskim deležem alkohola, večjim od 14 % 4 g/l

Druga analitična merila sledijo predpisom Skupnosti.

Rdeča vina temne barve vključujejo dve vrsti vina:

— sadna rdeča vina s kratko maceracijo za hitro porabo;

— rdeča vina, primerna za staranje, s kompleksnimi aromami črnega jagodičja, kakava, divjačine in začimb ter močnimi, svilnatimi tanini, ki nastanejo zaradi dolge maceracije. Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Mirna bela vina

Vina imajo najmanj 11-odstotni volumenski delež naravnega alkohola.

Druga analitična merila sledijo predpisom Skupnosti.

Vina po vrenju vsebujejo največ 4 g/l fermentirnih sladkorjev (glukoze + fruktoze).

Suha bela vina so sijoče, bistre rumene barve z zelenim odsevi, imajo sadno (agrumi) in cvetlično (belo cvetje) aromo z balzamičnimi in medenimi notami.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Posebni enološki postopek

Pri pridelavi vin rosé je uporaba oglja za enološko uporabo dovoljena za prešana mošt in mlado vino, ki je še v vrenju, v mejah 20 % količine vina rosé, ki jo proizvajalec vina proizvede v zadevni trgatvi. Vsakršna toplotna obdelava trganega grozdja nad 40 °C je prepovedana.

Razdalja med vrstami

Pridelovalna praksa

Vsak trs ima na razpolago največ 2,50 kvadratnega metra površine. Ta površina se pridobi tako, da se zmnoži razdalja med vrstami z razdaljo med trsi. Razdalja med vrstami ne sme biti večja od 2,50 metrov, razmik med trsi v isti vrsti pa ne sme biti manjši od 0,80 metra.

Rez

Pridelovalna praksa

Trte se obrežejo najkasneje pred fenološko fazo E, torej ko so na prvih dveh očesih razviti po trije listi.

Kratka rez z rezniki (kotlasta ali kordonska oblika royat), z največ 6 rezniki na trs in največ dvema očesoma na reznik.

Pri trsih, starejših od 25 let (26. brstenje), je lahko na enem od reznikov do 5 očes (na trsu pa skupno največ 12 očes).

Z izjemo trt, namenjenih za pridelavo vin z geografskimi imeni „Sainte-Victoire“, „Fréjus“, „La Londe“ in „Pierrefeu“, se lahko sorti cabernet-sauvignon N in syrah N obrezujeta v dolgo rez enojni guyot (največ 8 očes na trs, 6 od teh na šparonu).

Namakanje

Pridelovalna praksa

Namakanje je dovoljeno.

b. Največji donosi

66 hektolitrov na hektar

6. Razmejeno geografsko območje

Geografsko območje se razteza prek 84 občin, od katerih 68 v departmaju Var, 15 v departmaju Bouches-du-Rhône in ena v departmaju Alpes-Maritimes.

— V departmaju Alpes-Maritimes: Villars-sur-Var;

— V departmaju Bouches-du-Rhône: Allauch, Bouc-Bel-Air, Ceyreste, Châteauneuf-le-Rouge, La Ciotat, Cuges-les-Pins, Meyreuil, Mimet, Peynier, Puyloubier, Roquefort-la-Bédoule, Rousset, Simiane-Collongue, Le Tholonet, Trets.

— V departmaju Var: Les Arcs, Bagnols-en-Forêt, Le Beausset, Besse-sur-Issole, Bormes-les-Mimosas, Cabasse, La Cadière-d’Azur, Callas, Le Cannet-des-Maures, Carcès, Carnoules, Carqueiranne, Le Castellet, Cavalaire-sur-Mer, Cogolin, Collobrières, Correns, Cotignac, La Crau, La Croix-Valmer, Cuers, Draguignan, Entrecasteaux, Evenos, La Farlède, Figanières, Flassans-sur-Issole, Flayosc, Fréjus, La Garde, La Garde-Freinet, Gassin, Gonfaron, Grimaud, Hyères, La Londe-les-Maures, Lorgues, Le Luc, Les Mayons, Montfort-sur-Argens, La Môle, La Motte, Le Muy, Pierrefeu-du-Var, Pignans, Plan-de-la-Tour, Pourcieux, Pourrières, Le Pradet, Puget-sur-Argens, Puget-Ville, Ramatuelle, Roquebrune-sur-Argens, Saint-Antonin-du-Var, Saint-Cyr-sur-Mer, Sainte-Maxime, Saint-Paul-en-Forêt, Saint-Raphaël, Saint-Tropez, Sanary-sur-Mer, Seillans, Six-Fours-les-Plages, Solliès-Pont, Taradeau, Le Thoronet, Trans-en-Provence, La Valette-du-Var, Vidauban.

7. Glavne sorte vinske trte

Grenache N

Semillon B

Syrah N – shiraz

Tibouren N

Ugni blanc B

Vermentino B – rolle

Mourvèdre N – monastrell

Cinsaut N – cinsault

Clairette B

8. Opis povezave

Geografsko območje zaščitene označbe porekla „Côtes de Provence“ sega od apnenčaste Spodnje Provanse na zahodu in severu do kristalinske Spodnje Provanse na jugu in vzhodu (Maures in Esterel). Razteza se vzdolž sredozemskih plaž, skriva se po dolinah, razprostira prek sončnih skalnatih pobočij ter ustavi na robu borovih gozdov v nekaterih občinah departmajev Var, Bouches-du-Rhône in Alpes-Maritimes.

Bogastvo vinogradov „Côtes de Provence“ izhaja iz pestrosti geopedološkega okolja in raznolikosti mezoklime. Ta raznolikost je skupnost proizvajalcev prisilila k uporabi orodij, ki so jim omogočila, da so iz nje potegnili najboljše, tako z izbiro sort, ki se poigravajo s to naravno šahovnico, kot s prilagajanjem gojitvenih praks (obdelava tal, gostota, rez, ki omogoča pridelavo in hkrati vinograde ščiti pred polento sušo) in postopkov vinifikacije s pomembnimi materialnimi in tehničnimi naložbami v prejšnjem stoletju.

Čeprav se vina, ki izhajajo iz tako različnih sort in okolij, nekoliko razlikujejo, svojo identiteto in izvirnost ohranjajo s prenašanjem znanja ter deljenjem izkušenj in praks znotraj skupnosti proizvajalcev, zlasti za pridelavo vin rosé.

Prehodno geografsko območje je postalo območje zvrščanja vin iz trsnega izbora, ki se je prilagajal skozi rodove, kar je vinu dalo kakovost in identiteto. Sorti grenache N in tibouren N tako prinašata bogat delež alkohola in okroglost, sorta cinsaut N prefinjenost in eleganco, sorta le cépage syrah N sadne arome, sorta mourvèdre N pa dobre lastnosti za staranje vina.

Optimalne razmere za zorenje, povezane z razporeditvijo padavin in temperatur, glavni vetrovi, ki omogočajo zgoščevanje snovi v grozdju in njegovo ohranjanje, prav tako prispevajo h kakovosti in izvirnosti pridelanih vin. Uravnoteženost kislin in okroglosti, obstojnost barve in elegantno izražanje arom vina izhajajo iz pridelave grozdja, ki ima primerno vsebnost sladkorja in polifenolov.

Natančno razmejene parcele tradicionalno ležijo na plitvih tleh z dobrim vodnim režimom.

Po 2 600 let dolgi tradiciji vinarstva je regija „Côtes de Provence“ od leta 1980 doživela pravi preporod, še posebej v proizvodnji vin rosé.

Provansalska vina je vzljubil že „dobri vladar“ RENE D’ANJOU, ki je proizvodnjo in trgovino z vini podprl s tem, da je Marseille spremenil v brezcarinsko pristanišče. Poleg tega je uvedel tudi postopek pridelave vina „clairet“ in vina rosé. Z vplivom pomembne ambasadorke, ELEONORE de PROVENCE, poznejše angleške kraljice, se vina razširijo celo na londonski dvor. V 17. in 18. stoletju so zelo cenjena na francoskem dvoru, njihov sloves pa je obeležila tudi Madame de SEVIGNE, grofica Grignanska.

Ta sloves v letu 2010 še vedno traja. Vinogradniki, zadruge in trgovci si še naprej prizadevajo za boljša kolektivna pravila, ki bi spodbujala uporabo kontrolirane označbe porekla „Côtes de Provence“ in skupne dediščine, ter se zavzemajo za zaščito njenega imena in značaja.

9. Bistveni dodatni pogoji (pakiranje, označevanje, ostale zahteve)

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje v neposredni bližini, opredeljeno z izjemo za vinifikacijo in obdelavo, zajema območje 10 občin v departmaju Bouches-du-Rhône in 41 občin v departmaju Var.

— V departmaju Bouches-du-Rhône: Aubagne, Auriol, La Bouilladisse, Cassis, La Destrousse, Fuveau, Gardanne, Gémenos, Peypin, Roquevaire.

— V departmaju Var: Bandol, Barjols, Belgentier, Bras, Brignoles, Brue-Auriac, Camps-la-Source, La Celle, Châteauvert, Fayence, Forcalqueiret, Garéoult, Le Lavandou, Mazaugues, Méounes-lès-Montrieux, Nans-les-Pins, Néoules, Ollières, Ollioules, Plan-d’Aups-Sainte-Baume, Pontevès, Rayol-Canadel-sur-Mer, Le Revest-les-Eaux, Riboux, Rocbaron, La Roquebrussanne, Rougiers, Saint-Mandrier-sur-Mer, Saint-Maximim-la-Sainte-Baume, Saint-Zacharie, Sainte-Anastasie-sur-Issole, Sillans-la-Cascade, Seillons-Source-d’Argens, La Seyne-sur-Mer, Signes, Solliès-Ville, Toulon, Tourves, Le Val, Villecroze, Vins-sur-Caramy.

Označevanje: Dopolnilno geografsko ime

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Kontrolirana označba porekla Côtes de Provence se lahko dopolni z dopolnilnimi geografskimi imeni „Fréjus“, „Sainte-Victoire“, „Pierrefeu“ in „Notre-Dame des Anges“ za rdeča vina in vina rosé.

Kontrolirana označba porekla Côtes de Provence se lahko dopolni z dopolnilnim geografskim imenom „La Londe“ za rdeča in bela vina ter vina rosé.

Vina izpolnjujejo pogoje iz specifikacije proizvoda, zlasti glede geografskega porekla grozdja, vinifikacije in včasih zorenja vin, trsnega izbora, donosa, vsebnosti fermentirnih sladkorjev in metode obdelave.

Označevanje: Večja geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju vin s kontrolirano označbo porekla, dopolnjeno z geografskim imenom ali brez njega, je lahko navedena tudi večja geografska enota „Vin de Provence“. Velikost črk za navedbo te večje geografske enote niti po višini niti po širini ne presega velikosti črk, ki sestavljajo ime kontrolirane označbe porekla, dopolnjene z geografskim imenom ali brez njega. Večja geografska enota „Vin de Provence“ je navedena v istem vidnem polju kot ime kontrolirane označbe porekla in geografsko ime.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-4b3f1e11-123a-4c14-aa16-91795aa8edf2

(1) UL L 9, 11.1.2019, str. 2.